อาศรมฤาษีเณร ธาตุพุทธคุณ นิมนต์ อ.แป๊ะ สวดปัดเป่าโควิด-19 หวังพึ่งทางใจ
อาจารย์ฤๅษีเณรธาตุพุทธคุณ นิมนต์อาจารย์แป๊ะ วัดสว่างอารมณ์ สวดมนต์และพรมน้ำมนต์ ขจัดปัดเป่าโควิด-19 หวังเป็นที่พึ่งทางใจไม่อยากให้ประชาชนคนไทยทั้งประเทศเครียดกับโรคนี้เมื่อวันที่ 19 มี.ค.63 แม้ทางอาศรมฤาษีเณร ธาตุพุทธคุณ จะประกาศหยุด 1 วันก็ตาม แต่ก็ก็ยังมีประชาชนประมาณ 100 คนได้เดินทางมากราบไหว้สิ่งศักดิ์สิทธิ์ เช่น ปู่ฤๅษีพรหมเมศ ที่ สูง 34 เมตร กุมารเจ้าสัวเฮง และเทพทันใจ เจ้าเงาะป่า พระราหูรอดท้องช้างไอยรา กันอย่างต่อเนื่องโดยได้นำประทัด น้ำแดง ปลาตะเพียน ฟักทอง ดอกไม้ ธูป เทียน มากราบไหว้ขอพรและแก้ พร้อมเข้าพิธีอาบน้ำมนต์หมื่นวัด จากอาจารย์ฤๅษีเณร ธาตุพุทธคุณ เป็นผู้ประกอบพิธีอาบให้ส่วนภายในบริเวณบนศาลาบุญช่วย ทางอาจารย์ฤๅษีเณรธาตุพุทธคุณ ได้กราบนิมนต์พระครูยติธรรมานุยุต หรือ อาจารย์แป๊ะ เกจิอาจารย์ดังแห่งลุ่มน้ำท่าจีน เจ้าอาวาสวัดสว่างอารมณ์ อ.นครชัยศรี จ.นครปฐม มาเป็นประธานฝ่ายสงฆ์ พร้อมมีพระเกจิชื่อดังในจังหวัดพระนครศรีอยุธยา ร่วมทำบุญให้กับญาติผู้ที่ล่วงลับไปแล้ว พร้อมประกอบประกอบพิธีทำบุญอาศรม จัดพิธีสวดมนต์และพรมน้ำมนต์ทั่วทั้งอาศรมเพื่อช่วยขจัดปัดเป่าโควิด-19 หวังเป็นที่พึ่งทางใจ ไม่อยากให้ประชาชนคนไทยทั้งประเทศเครียดกับโรคนี้ โดยมีประชานชนกว่า 100 คนเข้าร่วมพิธีด้วยอาจารย์ฤๅษีเณร ธาตุพุทธคุณ กล่าวว่า ตั้งแต่มีโรคติดเชื้อไวรัสโคโรนา 2019 (COVID-19) หรือ โควิด-19 ระบาดแล้วทราบว่า มีคนไทยติดเชื้อนี้ด้วย ตนจึงได้ติดให้เจ้าหน้าที่เกี่ยวข้อง พร้อมกับสั่งปิดอาศรมเพื่อทำความสะอาด 1 วัน โดยนำรถน้ำมาฉีดพื้นทั่วบริเวณโดยรอบอาศรม นำคนงานช่วยกันเช็ดสิ่งปลูกสร้างทั้งหมด โดยเฉพาะพื้นที่ ที่มีคนมากราบไหว้ขอพรกันบ่อยที่สุด เช่น หน้าพ่อปู่ฤๅษีพรหมเมศ หน้ากุมารเจ้าสัวเฮง หน้าเทพทันใจ หน้าเจ้าเงาะป่า และรอบตัวช้างไอยรา และให้ จนท.ด้านสาธารณสุขมาคัดกรองคนจะเข้าในภายในอาศรมพร้อมนำหน่วยแพทย์มาฉีดพ่นน้ำยาฆ่าเชื้อโดยรอบทั้งหมด โดยได้เตรียมหน้ากากอนามัย และ เจลล้างมือ ไว้บริการเพื่อความปลอดของประชาชนทุกคนที่เดินทางเข้ามากราบไหว้สิ่งศักดิ์สิทธิ์ หลังจากนี้อาจารย์ฤๅษีเณร ธาตุพุทธคุณ กล่าวด้วยว่า ส่วนเรื่องวันนี้ที่ตนได้นิมนต์พระครูยติธรรมานุยุต หรือ อาจารย์แป๊ะ เจ้าอาวาสวัดสว่างอารมณ์ และพระอีก 9 รูป มาทำบุญในการสวดมนต์ขจัดปัดเป่าโควิด-19 ก็แค่หวังเป็นที่พึ่งทางใจไม่อยากให้ประชาชนคนไทยทั้งประเทศเครียดกับโรคนี้ และยังเป็นการทำให้คนไทยมีความสุขมากขึ้น และเป็นสิริมลคนกับตนเอง ทั้งนี้โรคโควิด-19 จะแพร่กระจ่ายหรือไม่นั้น มันอยู่ที่ประชาชนคนไทยทั่วประเทศต้องช่วยกันรับผิดชอบต่อสังคม พร้อมเชื่อฟังและทำตามที่ทางรัฐบาลได้แจ้งไว้ แล้วทุกคนจะปลอดภัย.
อาจารย์ฤๅษีเณรธาตุพุทธคุณ นิมนต์อาจารย์แป๊ะ วัดสว่างอารมณ์ สวดมนต์และพรมน้ำมนต์ ขจัดปัดเป่าโควิด-19 หวังเป็นที่พึ่งทางใจไม่อยากให้ประชาชนคนไทยทั้งประเทศเครียดกับโรคนี้ 
โควิด-19,ไวรัสโคโรนา,ไวรัสโคโรน่า,อาจารย์แป๊ะ,วัดสว่างอารมณ์,อาศรมฤๅษีเณร ธาตุพุทธคุณ,พรมน้ำมนต์,ข่าวทั่วไป